Výzva
na predkladanie ponúk pri zadávaní zákazky s nízkou cenou podľa ustanovenia  § 102 zákona č.25/2006 Z.z. o verejnom obstarávaní na vyhotovenie a dodanie neperiodickej publikácie 
SLOVENSKO.

1. 	IDENTIFIKÁCIA VEREJNÉHO OBSTARÁVATEĽA:
      Ministerstvo zahraničných vecí Slovenskej republiky,  
      Tlačový a komunikačný odbor, Hlboká cesta č.2, 833 36 Bratislava 37, 
      IČO: 00699021, DIČ: 2020879344, IČ DPH: SK2020879344
      pracovník zodpovedný za toto verejné obstarávanie: Dušan Buraj
tel. č.:  02 / 5978 3628,  fax. č.:  02 / 59783638, 5978 3639
      e-mail: dusan_buraj@foreign.gov.sk
2.	PREDMET VEREJNÉHO OBSTARÁVANIA
a)	Druh tovaru. 
Neperiodické propagačné publikácie. Predmet verejného obstarávania definovaný číselným kódom Spoločného slovníka obstarávania CPV 22150000-6 Brožúry.
b)	Predmet verejného obstarávania:
Predmetom verejného obstarávania je vyhotovenie a dodanie neperiodických propagačných publiká- cií o Slovenskej republike, všeobecné informácie z oblasti histórie Slovenska, kultúry, významných prírodných lokalitách, atď.
c)	Technická špecifikácia.
náklad:	1.000 kusov výtlačkov vo francúzskom jazyku
1.000 kusov výtlačkov v nemeckom jazyku
formát:	148 mm x 210 mm (A5)
farebnosť a tlač:	4 + 4 farebná ofsetová tlač
knihárske spracovanie: 	V1 alebo V2 
žiadaný termín dodania:	najneskôr do 15.apríla 2008
miesto dodania:	MZV SR, Hlboká cesta č.2, 833 36 Bratislava 37.      
3.    OBMEDZENIE POČTU ZÁUJEMCOV 
       Verejný obstarávateľ si neuplatňuje právo obmedziť počet záujemcov.  
  4.    PODMIENKY ÚČASTI ZÁUJEMCOV
Podmienkou účasti stanovenou verejným obstarávateľom, je predloženie týchto dokladov:                                                                        
a) 	Doklad záujemcu o oprávnení podnikať s požadovaným predmetom zákazky - dodávať tovar a služby, ktoré sú predmetom obstarávania (Výpis z Obchodného registra, Živnostenský list – kópia) 
b) 	Čestné prehlásenie záujemcu, že spĺňa podmienky osobného postavenia v zmysle ustanovení   § 26 ods. 1, písm. c), d), e) a g) zákona, podpísané štatutárnym orgánom záujemcu, alebo oso- bou/osobami oprávnenou konať za záujemcu v záväzkových vzťahoch.
c) 	Čestné prehlásenie záujemcu, že nie je právnickou osobou, ktorej  zakladateľom, členom alebo spo- ločníkom je politická strana alebo politické hnutie.       
d) 	Čestné prehlásenie záujemcu o pravdivosti a úplnosti všetkých dokladov a údajov predložených  verejnému obstarávateľovi na splnenie podmienok účasti.   

e) 	Čestné prehlásenie záujemcu, že je držiteľom alebo vlastníkom všetkých práv chránených zákonom č.618/2003 Z.z. o autorskom práve k predmetu obstarávania.
f)	Prehlásenie záujemcu, že podmienkam a požiadavkám v tejto výzve porozumel a súhlasí s nimi.
5.    PREDKLADANIE DOKLADOV A OBÁLOK S PONUKAMI
Doklady požadované verejným obstarávateľom a ponuky uchádzača treba predložiť v slovenskom alebo českom jazyku do 14.03.2008 do 15.00 hod. doručením do podateľne verejného obstarávateľa na adrese uvedenej v bode 1. Obálku je potrebné označiť heslom: 
      ,, VEREJNÉ OBSTARÁVANIE – brožúra SLOVENSKo - TLAČ – NEOTVÁRAŤ “.
Ponuka uchádzača bude obsahovať:
■	doklady podľa ustanovenia 4. bodu tejto výzvy 
■	záväznú ponukovú cenu za vyhotovenie a dodanie publikácie, kde cena bude uvedená ako
-	cena bez DPH za 1 výtlačok
-	sadzba DPH v percentách a Sk
-	cena s DPH za 1 výtlačok
■	záväzný termín dodania publikácií verejnému obstarávateľovi
■	výtlačok ponúkanej publikácie.
6.	TYP ZMLUVY        
Na predmet obstarávania uzatvorí verejný obstarávateľ s úspešným uchádzačom v zmysle § 99 ods.1, písm. h) zákona kúpnu zmluvu podľa § 409 a súvisiacich ustanovení zákona č. 513/1991 Z.z. (Obchodný zákonník v platnom znení).
7.    PODMIENKY FINANCOVANIA PREDMETU ZÁKAZKY
Predmet zákazky bude financovaný z pridelených prostriedkov štátneho rozpočtu v zmysle zákona č. 523/2004 Z.z. o rozpočtových pravidlách v znení neskorších predpisov.  
Úhradu za bezrozporové dodanie predmetu zákazky vykoná verejný obstarávateľ na základe faktúry dodávateľa bezhotovostným bankovým prevodom. Lehota splatnosti faktúry je 30 dní od jej doru- čenia verejnému obstarávateľovi. Verejný obstarávateľ neposkytuje na predmet zákazky preddavky a zálohy.
8.   	ROZDELENIE PREDMETU ZÁKAZKY
Rozdelenie ponuky predmetu zákazky na časti sa neumožňuje. Ponuka na predmet zákazky môže byť predložená iba na kompletný produkt. 
9.   	VARIANTNÉ RIEŠENIA
Verejný obstarávateľ neumožňuje predložiť variantné riešenia.  
10.	NÁKLADY NA vyhotovenie PONUKy 
Výdavky spojené s prípravou a predložením ponuky znáša výhradne uchádzač bez akéhokoľvek finančného nároku voči verejnému obstarávateľovi.
11.   	LEHOTA VIAZANOSTI
        	Ponuky uchádzačov zostávajú platné počas lehoty viazanosti do 31.07.2008.
12.   	KRITÉRIÁ HODNOTENIa PONÚK
Kritériami pre vyhodnotenie ponúk sú:
1.	ekonomická výhodnosť ponuky uchádzača, teda záväzná ponuková cena
2.	kvalita vyhotovenia publikácie.

a)	Vyhodnotenie ekonomickej výhodnosti ponuky.
Uchádzač, ktorý predloží najnižšiu ponukovú cenu získa 10 bodov, uchádzač s 2. najnižšou cenou získa 9 bodov, uchádzač s 3. najnižšou cenou získa 8 bodov, atď.
b)	Vyhodnotenie kvality vyhotovenia publikácie.
Uchádzač, ktorého publikácia bude z hľadiska spracovania a vyhotovenia hodnotená najvyššie získa 10 bodov, publikácia, ktorá sa umiestni v hodnotení na 2. mieste získa 9 bodov, atď.
Víťazom tohoto verejného obstarávania sa stane uchádzač, ktorý v súčte získa najviac bodov.
 13.   	ĎAĽŠIE INFORMÁCIE VEREJNÉHO OBSTARÁVATEĽA
- 	Predkladané doklady musia byť zopnuté do jedného uceleného sumárneho materiálu a musia obsahovať zoznam všetkých predkladaných dokladov podpísaný štatutárom záujemcu. Každý list predkladaných dokladov musí byť priebežne očíslovaný podľa počtu číslami 1 až x. 
- 	Každý záujemca môže požiadať o vysvetlenie výzvy na predkladanie ponúk v zmysle §  99 ods. e) zákona D.Buraj, tel.02/5978 3628, fax.:02/5978 3638, e-mail: dusan_buraj@foreign.gov.sk.
- 	Podateľňa verejného obstarávateľa má pracovnú dobu od 07.45 hod. do 15.30 hod.        
- 	Verejný obstarávateľ si vyhradzuje právo neprijať ani jednu z ponúk, ak sa podstatne zmenia podmienky, za ktorých bolo toto verejné obstarávanie vyhlásené, alebo ak predložené ponuky budú neregulárne alebo inak neprijateľné, napríklad, ak nebudú zodpovedať požiadavkám verej- ného obstarávateľa určeným v súťažných podkladoch. 

  
V Bratislave, 21.02.2008      

.....................................................................................................
PhDr. Igor Pokojný
riaditeľ
Tlačového a komunikačného odboru
Ministerstva zahraničných vecí
Slovenskej republiky